ddrg/super_eurlex huggingface dataset:
Odločba Komisije

z dne 22. julija 2002

o spremembi Odločbe 97/467/ES v zvezi s Slovaško za meso kuncev

(notificirano pod dokumentarno številko K(2002) 2730)

(Besedilo velja za EGP)

(2002/614/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za določitev za vmesno obdobje začasnih seznamov obratov tretjih držav, za katere imajo države članice dovoljenje za uvoz določenih proizvodov živalskega izvora, ribiških proizvodov ali živih školjk [1], kakor je bila nazadnje spremenjena z Odločbo 2001/4/ES [2], in zlasti člena 2(1) Odločbe,

ob upoštevanju naslednjega:

(1) Začasni seznami obratov, ki proizvajajo kunčje meso in meso gojene divjadi, so bili sestavljeni v skladu z Odločbo Komisije 97/467/ES z dne 7. julija 1997 o sestavi začasnih seznamov obratov tretjih držav, iz katerih države članice dovoljujejo uvoz kunčjega mesa in mesa gojene divjadi [3], kakor je bila nazadnje spremenjena z Odločbo 2001/396/ES [4].

(2) Slovaška je posredovala seznam obratov, ki proizvajajo kunčje meso in jih je pristojni organ potrdil za skladne s predpisi Skupnosti.

(3) Začasni seznam obratov, ki proizvajajo kunčje meso, se zato lahko sestavi za Slovaško.

(4) Odločbo 97/467/ES naj se zato ustrezno spremeni.

(5) Ukrepi, predvideni s to odločbo, so v skladu z mnenjem Stalnega odbora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Besedilo v Prilogi k tej odločbi se doda Prilogi I k Odločbi 97/467/ES.

Člen 2

Ta odločba je naslovljena na države članice.

V Bruslju, 22. julija 2002

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 2, 5.1.2001, str. 21.

[3] UL L 199, 26.7.1997, str. 57.

[4] UL L 139, 23.5.2001, str. 16.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

País: EslovaquiaLand: SlovakietLand: SlowakeiΚράτος: ΣλοβακίαCountry: SlovakiaPays: SlovaquiePaese: SlovacchiaLand: SlowakijePaís: EslováquiaMaa: SlovakiaLand: Slovakien

SH : MataderoSlagteriSchlachthofδφαγείοslaughterhouseabattoirMacelloslachthuisMatadouroteurastamoSlakteri

CS : Almacén frigoríficoKøle-/frysehusKühllagerψυκτικός χώρος αποζήκενσηςcold storeentreposageDeposito frigoriferokoelhuisArmazém frigoríficokylmävarastoKyl- eller fryshus

a : ConejokaninKaninchenκουνέλιrabbitlapinConigliokonijnenvleesCoelhokanikanin

1 | 2 | 3 | 4 | 5 | 6 |

SK 1 | BP Agrocentrum s. r. o. | Pod Jasterom Hlohovec | Hlohovec | SH, CS | a |

--------------------------------------------------
Odločba Komisije

z dne 20. avgusta 2002

o spremembi Odločbe 97/569/ES z namenom vključitve romunskega obrata, ki proizvaja mesne izdelke iz divjačine

(notificirana pod dokumentarno številko K(2002) 3102)

(Besedilo velja za EGP)

(2002/671/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Odločbe Sveta 95/408/ES z dne 22. junija 1995 o pogojih za pripravo seznamov obratov v tretjih državah iz katerih države članice dovolijo uvoz določenih proizvodov živalskega porekla, ribiških proizvodov ali živih školjk [1], kakor je bila nazadnje spremenjena z Odločbo 2001/4/ES [2], in zlasti člena 2(1) Odločbe,

ob upoštevanju naslednjega:

(1) Začasni seznami obratov tretjih držav, iz katerih države članice dovoljujejo uvoz mesnih izdelkov, so bili sestavljeni z Odločbo Komisije 97/569/ES [3], kakor je bila nazadnje spremenjena z Odločbo 2002/74/ES [4].

(2) Komisija je od Romunije prejela podatke o obratu za proizvodnjo mesnih izdelkov iz divjačine z zagotovili, da obrat v celoti izpolnjuje relevantne zdravstvene zahteve Skupnosti in da bi bile v primeru, če jih ne bi izpolnjeval, izvozne dejavnosti tega obrata v Evropsko skupnost začasno ustavljene.

(3) Zato se torej glede Romunije lahko sestavi začasni seznam obratov, ki proizvajajo mesne izdelke iz divjačine, Odločbo 97/569/ES pa je zato treba ustrezno spremeniti.

(4) Ukrepi, predvideni s to odločbo, so v skladu z mnenjem Stalnega obora za prehransko verigo ljudi in zdravstveno varstvo živali –

SPREJELA NASLEDNJO ODLOČBO:

Člen 1

Besedilo v Prilogi k tej odločbi se doda Prilogi k Odločbi 97/569/ES.

Člen 2

Ta odločba je naslovljena na države članice.

V Bruslju, 20. avgusta 2002

Za Komisijo

David Byrne

Član Komisije

[1] UL L 243, 11.10.1995, str. 17.

[2] UL L 2, 5.1.2001, str. 21.

[3] UL L 234, 26.8.1997, str. 16.

[4] UL L 33, 2.2.2002, str. 29.

--------------------------------------------------

ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLIITEBILAGA

País: RumaniaLand: RumænienLand: RumänienKpάτoς: PouμaviaCountry: RomaniaPays: RoumaniePaese: RomaniaLand: RoemeniëPaís: RoméniaMaa: RomaniaLand: Rumänien

1 | 2 | 3 | 4 | 5 | 6 |

A-13 | SC FACOS SA | Zona Industrial Scheia | Suceava | Predelovalni obrat | Mesni izdelki iz divjačine |

--------------------------------------------------
Sklep Sveta

z dne 26. novembra 2002

o sklenitvi Dodatnega protokola, ki določa trgovinske režime za ribe in proizvode iz ribogojstva k Evropskemu sporazumu o pridružitvi med Evropskimi skupnostmi in njihovimi državami članicami na eni strani ter Republiko Bolgarijo na drugi

(2002/969/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133 v zvezi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Zaželeno je dopolniti Evropski sporazum o pridružitvi med Evropskimi skupnostmi in njihovimi državami članicami na eni strani ter Republiko Bolgarijo na drugi [1] z Dodatnim protokolom, da bi zagotovili preferencialne pogoje za uvoz v Skupnost za ribe in proizvode iz ribogojstva s poreklom v Republiki Bolgariji ter v Republiko Bolgarijo za ribe in proizvode iz ribogojstva s poreklom v Skupnosti.

(2) V ta namen se naj sprejme nov Protokol, ki določa trgovinske režime za ribe in proizvode iz ribogojstva k navedenemu Evropskem sporazumu.

(3) Ta protokol je treba odobriti –

SKLENIL:

Člen 1

Dodatni protokol, ki določa trgovinske režime za ribe in proizvode iz ribogojstva k Evropskemu sporazumu o pridružitvi med Evropskimi skupnostmi in njihovimi državami članicami na eni strani ter Republiko Bolgarijo na drugi, se odobri v imenu Skupnosti.

Besedilo Protokola je priloženo temu sklepu.

Člen 2

Ta sklep pooblašča predsednika Sveta, da imenuje pooblaščenca za podpis protokola, ki zavezuje Skupnost.

V Bruslju, 26. novembra 2002

Za Svet

Predsednik

B. Bendtsen

[1] UL L 358, 31.12.1994, str. 3.

--------------------------------------------------
Odločba Komisije

z dne 7. novembra 2002

o spremembi Direktive 96/49/ES glede rokov, v katerih je treba tlačne posode, nosilce jeklenk in cisterne za prevoz nevarnega blaga po železnici uskladiti s to direktivo

(notificirana pod dokumentarno številko K(2002) 4343)

(Besedilo velja za EGP)

(2002/885/ES)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 96/49/ES z dne 23. julija 1996 o približevanju zakonodaje držav članic v zvezi s prevozom nevarnega blaga po železnici [1], kakor je bila nazadnje spremenjena z Direktivo Komisije 2001/6/ES [2], in zlasti tretjega pododstavka člena 6(4) direktive,

ob upoštevanju naslednjega:

(1) Evropski standardi, ki določajo podrobne tehnične specifikacije o konstrukciji, uporabi in pogojih prevoza tlačnih posod, nosilcev jeklenk in cistern za prevoz nevarnega blaga po železnici, še niso dodani Prilogi k Direktivi 96/49/ES, ker CEN še ni končal z njihovo standardizacijo.

(2) Zato je treba roke, določene v členu 6(4) Direktive 96/49/ES, za uskladitev tlačnih posod, nosilcev jeklenk in cistern z Direktivo 96/49/ES odložiti.

(3) Direktivo 96/49/ES je treba zato ustrezno spremeniti.

(4) V interesu pravne varnosti ta odločba velja od 1. julija 2001 -

SPREJELA NASLEDNJO ODLOČBO:

Člen 1

V členu 6(4) Direktive 96/49/ES se prvi in drugi pododstavek nadomestita:

"Država članica lahko ohrani svoje nacionalne predpise, veljavne 31. decembra 1996, o konstrukciji, uporabi in pogojih prevoza novih cistern, novih tlačnih posod, nosilcev jeklenk, kakor so opredeljeni v razredu 2 Priloge, ki se razlikujejo od določb navedene priloge, dokler se Prilogi ne dodajo sklicevanja na standarde za konstrukcijo in uporabo cistern, tlačnih posod in nosilcev jeklenk z enako zavezujočo naravo, kakor jo imajo določbe iz te priloge, vendar v vsakem primeru najdlje do 30. junija 2003. Tlačne posode, nosilci jeklenk in cisterne, konstruirani pred 1. julijem 2003, ter druge posode, konstruirane pred 1. julijem 2001, ki so bile vzdrževane po zahtevanih stopnjah varnosti, se lahko še naprej uporabljajo pod prvotnimi pogoji.

Datuma 30. junij 2003 in 1. julij 2003 se za tlačne posode, nosilce jeklenk in cisterne, za katere ni podrobnih tehničnih specifikacij ali za katere Prilogi niso dodana zadostna sklicevanja na ustrezne evropske standarde, odložita."

Člen 2

Ta odločba se uporablja od 1. julija 2001.

Člen 3

Ta odločba je naslovljena na države članice.

V Bruslju, 7. novembra 2002

Za Komisijo

Loyola De Palacio

Podpredsednica

[1] UL L 235, 17.9.1996, str. 25.

[2] UL L 30, 1.2.2001, str. 42.

--------------------------------------------------
Sklep Sveta

z dne 25. junija 2002

o sklenitvi Sporazuma o znanstvenem in tehnološkem sodelovanju med Evropsko skupnostjo in Vlado republike Indije.

(2002/648/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti, zlasti njenega člena 170 v povezavi s prvim stavkom prvega pododstavka člena 300(2) in prvega pododstavka člena 300(3) Pogodbe,

ob upoštevanju predloga Komisije [1],

ob upoštevanju mnenja Evropskega parlamenta [2],

ob upoštevanju naslednjega:

(1) Sporazum o sodelovanju med Evropsko gospodarsko skupnostjo in Republiko Indijo, o partnerstvu in razvojnem sodelovanju, je bil podpisan 20. decembra 1993 [3].

(2) Evropska skupnost in Republika Indija izvajata posebne RTR programe na področjih skupnega interesa.

(3) Na podlagi izkušenj sta obe strani izrazili željo po vzpostavitvi globljih in širših okvirov za sodelovanje v znanosti in tehnologiji.

(4) Ta sporazum o sodelovanju na področju znanosti in tehnologije predstavlja del globalnega sodelovanja med Evropsko skupnostjo in Republiko Indijo.

(5) Svet je s Sklepom z dne 12. januarja 2001 pooblastil Komisijo za pogajanje o sporazumu za znanstveno in tehnološko sodelovanje med Evropsko skupnostjo in Republiko Indijo.

(6) Svet je s Sklepom z dne 15. novembra 2001 odločil, da se Sporazum podpiše v imenu Skupnosti.

(7) Sporazum je bil podpisan 23. novembra 2001.

(8) Ta sporazum je treba odobriti –

SKLENIL:

Člen 1

Sporazum o znanstvenem in tehnološkem sodelovanju med Evropsko skupnostjo in Vlado republike Indije se odobri v imenu Skupnosti.

Besedilo Sporazuma je priloženo k temu sklepu.

Člen 2

Na podlagi člena 11 Sporazuma predsednik Sveta uradno obvesti Republiko Indijo, da je Evropska skupnost končala postopke, potrebne za začetek veljavnosti Sporazuma.

V Luxemburgu, 25. junija 2002

Za Svet

Predsednik

J. Matas i Palou

[1] UL C 304 E, 30.10.2001, str. 241.

[2] Mnenje z dne 14. maja 2002 (še ni objavljeno v Uradnem listu).

[3] UL L 223, 27.8.1994, str. 23.

--------------------------------------------------
Sklep Sveta

z dne 13. junija 2002

o spremembi Sklepa Sveta z 27. marca 2000 o pooblastilu direktorju Europola, za začetek pogajanj o sporazumih s tretjimi državami in organi, ki niso povezani z EU

(2002/C 150/01)

SVET EVROPSKE UNIJE JE –

ob upoštevanju člena 42(2), člena 10(4) in člena 18 Konvencije o ustanovitvi evropskega policijskega urada (Konvencija o Europolu) [1],

ob upoštevanju Akta Sveta z 3. novembra 1998, ki določa pravila o zunanjih odnosih Europola s tretjimi državami in organi, ki niso povezani z Evropsko unijo [2], in zlasti člena 2 tega akta,

ob upoštevanju Akta Sveta z 3. novembra 1998, ki določa pravila o tem, kako Europol sprejema informacije od tretjih strank [3], in zlasti člena 2 tega akta,

ob upoštevanju Akta Sveta z 12. marca 1999 o sprejetju pravil o tem, kako Europol posreduje osebne podatke tretjim državam in tretjim organom [4], in zlasti členov 2 in 3 tega akta,

ob upoštevanju naslednjega:

(1) Zaradi operativnih zahtev in potrebe po učinkovitem boju proti organiziranemu kriminalu prek Europola, zlasti zaradi zaščite evra pred ponarejanjem, je potrebno, da se Albanija, Bosna in Hercegovina, Hrvaška, Zvezna republika Jugoslavija in Nekdanja jugoslovanska republika Makedonija (NJRM) dodajo na seznam tretjih držav, s katerimi direktor Europola po pooblastilu začne pogajanja.

(2) Sklep Sveta z 27. marca 2000 [5] je treba spremeniti –

SKLENIL:

Člen 1

Sklep Sveta z dne 27. marca 2000 se spremeni kot sledi:

Člen 2(1):

(a) pod naslovom

"Tretje države"

, se pred Bolivijo doda naslednja alinea:

"— Albanija";

(b) pod postavko

"Tretje države"

, se med Bolivijo in Bolgarijo doda naslednja alinea:

"— Bosna in Hercegovina";

(c) pod postavko

"Tretje države"

, se med Kolumbijo in Ciprom doda naslednja alinea:

"— Hrvaška";

(d) pod postavko

"Tretje države"

, se med Estonijo in Madžarsko doda naslednja alinea:

"— Zvezna republika Jugoslavija"

"— Nekdanja jugoslovanska republika Makedonija (NJRM)".

Člen 2

Ta sklep se objavi v Uradnem listu Evropskih skupnosti.

Člen 3

Ta sklep začne veljati na dan po sprejetju.

V Luxembourgu, 13. junija 2002

Za Svet

Predsednik

M. Rajoy Brey

[1] UL C 316, 27.11.1995, str. 2.

[2] UL C 26, 30.1.1999 str. 19.

[3] UL C 26, 30.1.1999 str. 17.

[4] UL C 88, 30.3.1999 str. 1.

[5] UL C 106, 13.4.2000 str. 1.

--------------------------------------------------
Odločba Komisije

z dne 15. aprila 2002

o spremembi Odločbe 98/320/EC o pripravi začasnega poskusa vzorčenja in testiranja semena na podlagi direktiv Sveta 66/400/EGS, 66/401/EGS, 66/402/EGS in 69/208/EGS

(notificirano pod dokumentarno številko K(2002)1404)

(Besedilo velja za EGP)

(2002/280/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 66/400/EGS z dne 14. junija 1966 o trženju semena pese [1], kakor je bila nazadnje spremenjena z Direktivo 98/96/ES [2], in zlasti člena 13a Direktive,

ob upoštevanju Direktive Sveta 66/401/EGS z dne 14. junija 1966 o trženju semena krmnih rastlin [3], kakor je bila nazadnje spremenjena z Direktivo 2001/64/ES [4], in zlasti člena 13a Direktive,

ob upoštevanju Direktive Sveta 66/402/EGS z dne 14. junija 1966 o trženju semena žit [5], kakor je bila nazadnje spremenjena z Direktivo 2001/64/ES, in zlasti člena 13a Direktive,

ob upoštevanju Direktive Sveta 69/208/EGS z dne 30. junija 1969 o trženju semena oljnic in predivnic [6], kakor je bila nazadnje spremenjena z Direktivo 98/96/ES, in zlasti člena 12a Direktive,

ob upoštevanju naslednjega:

(1) Z Odločbo Komisije 98/320/EC [7] se je na ravni Skupnosti predvidel začasni poskus za oceno, ali lahko vzorčenje semena in preizkušanje semena pod uradnim nadzorom pomeni boljše druge možnosti pri postopkih za uradno potrjevanje semena, ki se zahteva po Direktivah 66/400/EGS, 66/401/EGS, 66/402/EGS in 69/208/EGS, ne da bi to vodilo k občutnemu padcu kakovosti semena.

(2) Komisija še zbira podatke, da bi osvežila in dopolnila informacije, ki so jih že dostavile države članice, ki so bile udeležene v poskusu, v zvezi z rezultati navedene udeležbe. Še vedno tudi zbira podatke o vzorcih, ki so jih dostavile države članice in so se v Skupnosti preizkušali v primerjalnih poskusih.

(3) Sedanji mednarodni postopki, vključno s tistimi, ki sta jih sprejela Organizacija za gospodarsko sodelovanje in razvoj (OECD) in Mednarodno združenje za preizkušanje semena (ISTA), še naprej dovoljujejo začasne poskuse o vzorčenju in preizkušanju semena.

(4) Zaradi tega je treba začasni poskus podaljšati in Odločbo 98/320/EGS ustrezno spremeniti.

(5) Ukrepi, predvideni s to odločbo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo –

SPREJELA NASLEDNJO ODLOČBO:

Člen 1

V členu 4 Odločbe 98/320/ES se datum "30. junij 2002" nadomesti z datumom "31. julij 2004".

Člen 2

Ta odločba je naslovljena na države članice.

V Bruslju, 15. aprila 2002

Za Komisijo

David Byrne

Član Komisije

[1] UL 125, 11.7.1966, str. 2290/66.

[2] UL L 25, 1.2.1999, str. 27.

[3] UL 125, 11.7.1966, str. 2298/66.

[4] UL L 234, 1.9.2001, str. 60.

[5] UL 125, 11.7.1966, str. 2309/66.

[6] UL L 169, 10.7.1969, str. 3.

[7] UL L 140, 12.5.1998, str. 14.

--------------------------------------------------
Odločba Komisije

z dne 14. marca 2002

o spremembi Odločbe 96/587/ES o objavi seznama organizacij, ki so jih kot priznane v skladu z Direktivo Sveta 94/57/ES uradno sporočile države članice

(notificirana pod dokumentarno številko K(2002) 995)

(Besedilo velja na EGP)

(2002/221/ES)

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Direktive Sveta 94/57/ES z dne 22. novembra 1994 o skupnih predpisih in standardih za organizacije, pooblaščene za inšpekcijski pregled in nadzor ladij ter za ustrezne ukrepe pomorskih uprav [1], spremenjene z Direktivo Komisije 97/58/ES [2], in zlasti člena 4(5) direktive,

ob upoštevanju naslednjega:

(1) Seznam priznanih organizacij je bil objavljen z Odločbo Komisije 96/587/ES z dne 30. septembra 1996 [3], kakor je bila spremenjena z Odločbo 98/403/ES [4].

(2) Glede na Odločbo Komisije 2000/481/ES z dne 14. julija 2000 o priznavanju "Rinave - Registro Internacional Naval, SA" v skladu z Direktivo Sveta 94/57/ES [5] in Odločbe Komisije 2001/890/ES z dne 13. decembra 2001 o priznavanju "Hellenic Register of Shipping" v skladu z Direktivo Sveta 94/57/ES [6] mora Komisija ta seznam ažurirati.

(3) Odločbo 96/587/ES je treba zato ustrezno spremeniti -

SPREJELA NASLEDNJO ODLOČBO:

Člen 1

Priloga k Odločbi 96/587/ES se nadomesti s Prilogo k tej odločbi.

Člen 2

Ta odločba je naslovljena na države članice.

V Bruslju, 14. marca 2002

Za Komisijo

Loyola de Palacio

Podpredsednica

[1] UL L 319, 12.12.1994, str. 20.

[2] UL L 274, 7.10.1997, str. 8.

[3] UL L 257, 10.10.1996, str. 43.

[4] UL L 178, 23.6.1998, str. 39.

[5] UL L 193, 29.7.2000, str. 91.

[6] UL L 329, 14.12.2001, str. 72.

--------------------------------------------------

PRILOGA

Priloga se nadomesti z naslednjim:

"1. Organizacije, priznane na podlagi člena 4(1) Direktive 94/57/ES:

American Bureau of Shipping (ABS)

Bureau Veritas (BV)

China Classification Society (CCS)

Det Norske Veritas (DNV)

Germanischer Lloyd (GL)

Korean Register of Shipping (KR)

Lloyd's Register of Shipping (LR)

Nippon Kaiji Kyokai (NK)

Registro Italiano Navale (RINA)

Russian Maritime Register of Shipping (RS)

2. Organizacije, priznane na podlagi člena 4(3) Direktive 94/57/ES:

Hellenic Register of Shipping (HR)

(Učinki tega priznanja so omejeni na Grčijo)

Registro Internacional Naval, SA (RINAVE)

(Učinki tega priznanja so omejeni na Portugalsko)."

--------------------------------------------------
Odločba Komisije

z dne 13. marca 2002

o spremembi Odločbe 97/245/ES, Euratom o ureditvi, po kateri države članice Komisiji pošiljajo informacije v okviru sistema virov lastnih sredstev Skupnosti

(notificirana pod dokumentarno številko K(2002) 416)

(2002/235/ES)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta št. 94/728/ES, Euratom z dne 31. oktobra 1994 o sistemu virov lastnih sredstev Skupnosti [1] in zlasti člena 8(2) Sklepa,

ob upoštevanju Uredbe Sveta (ES, EURATOM) št. 1150/2000 z dne 22. maja 2000 o izvajanju Sklepa št. 94/728/ES, Euratom o sistemu virov lastnih sredstev Skupnosti [2], in zlasti člena 8(2) Sklepa,

ob upoštevanju naslednjega:

(1) V Uredbi (ES, Euratom) št. 1355/96 [3] je Svet sprejel določbe za izboljšanje določenih delov ureditve, po kateri države članice poročajo Komisiji o ukrepih, ki so jih sprejele za izterjavo lastnih sredstev, zlasti v primeru goljufije in nepravilnosti.

(2) Na tej podlagi je Komisija sprejela Odločbo 97/245/ES, Euratom z dne 20. marca 1997 o ureditvi, po kateri države članice Komisiji pošiljajo informacije v okviru sistema virov lastnih sredstev Skupnosti [4].

(3) Zaradi gospodarnosti je treba uporabo razpoložljivih virov informacij racionalizirati predvsem z osredotočenjem na informacije o primerih goljufij in nepravilnosti, ki so po učinku reprezentativni.

(4) Treba je storiti vse potrebno, da se izkoristijo pridobljene izkušnje pri pošiljanju zahtevkov za odpis in za izboljšanje vsebine obrazca, ki se uporablja v ta namen.

(5) Ukrepi, predvideni v tej odločbi, so v skladu z mnenjem Svetovalnega odbora za lastna sredstva iz člena 20 Direktive (ES, Euratom) št. 1150/2000 –

SPREJELA NASLEDNJO ODLOČBO:

Člen 1

Priloga VI k Odločbi 97/245/ES, Euratom se nadomesti s Prilogo k tej odločbi.

Člen 2

Ta odločba je naslovljena na države članice.

V Bruslju, 13. marca 2002

Za Komisijo

Michaele Schreyer

Članica Komisije

[1] UL L 293, 12.11.1994, str. 9.

[2] UL L 130, 31.05.2000, str. 1.

[3] UL L 175, 13.07.1996, str. 3.

[4] UL L 97, 12.04.1997, str. 12.

--------------------------------------------------

PRILOGA

PRILOGA VI

+++++ TIFF +++++

+++++ TIFF +++++

+++++ TIFF +++++

+++++ TIFF +++++

--------------------------------------------------
Sklep Sveta

z dne 21. januarja 2002

o sklenitvi Sporazuma med Evropsko skupnostjo in Južnoafriško republiko o trgovini z žganimi pijačami

(2002/52/ES)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti in zlasti člena 133, v zvezi s prvim stavkom prvega pododstavka člena 300(2) Pogodbe,

ob upoštevanju predloga Komisije,

ob upoštevanju naslednjega:

(1) Svet je s Sklepom 1999/753/EC [1] sklenil, da Sporazum o trgovini, razvoju in sodelovanju med Evropsko skupnostjo in njenimi državami članicami na eni strani in Južnoafriško republiko na drugi strani [2] začne začasno veljati 1. januarja 2000.

(2) S pogajanji se je uskladil Sporazum med Evropsko skupnostjo in Južnoafriško republiko o trgovini z žganimi pijačami (v nadaljnjem besedilu "Sporazum"). Ta sporazum je bil parafiran dne 30. novembra 2001 in ga je treba potrditi.

(3) Z namenom, da se olajša izvajanje nekaterih določb Sporazuma, je Komisiji treba dovoliti potrebne tehnične popravke v skladu s postopkom, določenim v členu 15 Uredbe Sveta (EGS) št. 1576/89 [3] z dne 29. maja 1989 o določitvi splošnih pravil o opredelitvi, opisu in predstavitvi žganih pijač –

SKLENIL:

Člen 1

Sporazum med Evropsko skupnostjo in Južnoafriško republiko o trgovini z žganimi pijačami se skupaj s priloženo prilogo, Protokolom in izjavami v imenu Skupnosti potrdi.

Besedila, navedena v prvem pododstavku, so priložena temu sklepu.

Člen 2

Predsednika Sveta se pooblasti, da imenuje osebo(-e), pooblaščena(-e) za podpis sporazuma, ki zavezuje Skupnost.

Člen 3

Za namen uporabe členov 5(8) in 16(2) Sporazuma se v skladu s postopkom, določenim v členu 15 Uredbe (EGS) št. 1576/89, Komisijo pooblasti da izda pravne akte, potrebne za spremembo Sporazuma.

Člen 4

V skupnem odboru, ustanovljenem na podlagi člena 17 Sporazuma, Skupnost zastopa Komisija.

V Bruslju, 21. januarja 2002

Za Svet

Predsednik

M. Arias Cañete

[1] UL L 311, 4.12.1999, str. 1.

[2] UL L 311, 4.12.1999, str. 3.

[3] UL L 160, 12.6.1989, str. 1. Uredba, nazadnje spremenjena z Uredbo (ES) št. 3378/94 Evropskega parlamenta in Sveta (UL L 366, 31.12.1994, str. 1).

--------------------------------------------------